UPUTSTVO ZA LIJEK


1.	Naziv veterinarskog lijeka

Ataxxa, 200 mg + 40 mg, rastvor za lokalno nakapavanje na kožu, za pse do 4 kg
Ataxxa, 500 mg + 100 mg, rastvor za lokalno nakapavanje na kožu, za pse od 4 kg do 10 kg
Ataxxa, 1250 mg + 250 mg, rastvor za lokalno nakapavanje na kožu, za pse od 10 kg do 25 kg
Ataxxa, 2000 mg + 400 mg, rastvor za lokalno nakapavanje na kožu, za pse od 25 kg


2. 	Sastav

Ataxxa, 200 mg + 40 mg, rastvor za lokalno nakapavanje na kožu
Jedna pipeta sa 0,4 ml rastvora sadrži:
Aktivne supstance:
Permetrin                                       200,0 mg
Imidakloprid                                    40,0 mg
Pomoćne supstance:
Butilhidroksitoluen (E321)               0,4 mg
N-metilpirolidon  	                    80,0 mg

Ataxxa, 500 mg + 100 mg, rastvor za lokalno nakapavanje na kožu
Jedna pipeta sa 1,0 ml rastvora sadrži:
Aktivne supstance:
Permetrin                                       500,0 mg
Imidakloprid                                  100,0 mg
Pomoćne supstance:
Butilhidroksitoluen (E321)               1,0 mg
N-metilpirolidon  		             200,0 mg

Ataxxa, 1250 mg + 250 mg, rastvor za lokalno nakapavanje na kožu
Jedna pipeta sa 2,5 ml rastvora sadrži:
Aktivne supstance:
Permetrin                                     1250,0 mg
Imidakloprid                                  250,0 mg
Pomoćne supstance:
Butilhidroksitoluen (E321)               2,5 mg
N-metilpirolidon     		  500,0 mg

Ataxxa, 2000 mg + 400 mg, rastvor za lokalno nakapavanje na kožu
Jedna pipeta sa 4,0 ml rastvora sadrži:
Aktivne supstance:
Permetrin                                    2000,0 mg
Imidakloprid                                 400,0 mg
Pomoćne supstance:
Butilhidroksitoluen (E321)               4,0 mg
N-metilpirolidon  		             800,0 mg

Bistar rastvor žućkaste do braonkaste boje.
	

3. 	Ciljne vrste životinja 

Pas

[image: ]


4. 	Indikacije za upotrebu
Liječenje i sprječavanje infestacije buvama (Ctenocephalides felis). [image: ] [image: ]

Lijek ubija buve na psima u roku od jednog dana nakon primjene. Jednom primjenom lijeka sprječava se dalja infestacija buvama tokom četiri nedjelje. Lijek se može koristiti kao dio strategije u tretmanu alergijskog dermatitisa izazvanog buvama (engl. flea allergy dermatitis -FAD).

Lijek ima postojan akaricidni efekat protiv infestacije krpeljima (Rhipicephalus sanguineus i Ixodes ricinus tokom četiri nedjelje a Dermacentor reticulatus tokom tri nedjelje) i postojan repelentni efekat na krpelje (Ixodes ricinus) tokom tri nedjelje. [image: ]

Može se dogoditi da neki krpelji, koji se već nalaze na psu, ne uginu u toku dva dana nakon primjene lijeka i da ostanu prčvršćeni na koži i vidljivi. Stoga se preporučuje uklanjanje krpelja prisutnih na psu u vrijeme primjene lijeka da bi se spriječilo njihovo kačenje na kožu i hranjenje krvlju psa.

Jednokratna primjena:
·  obezbjeđuje repelentni efekat (sprečava hranjenje) na papataće (Phlebotomus perniciosus) tokom tri nedjelje [image: ]

· obezbjeđuje repelentni efekat (sprečava hranjenje) na komarce Aedes aegypti od 7 do 14 dana nakon primjene. [image: ]

Lijek smanjuje rizik od infekcije sa Leishmania infantum, koju prenose papataći (Phlebotomus
perniciosus) do 3 nedjelje. Efekat je indirektan jer lijek djeluje protiv vektora.[image: ]


5.	Kontraindikacije

Zbog nedostatka odgovarajućih podataka, lijek ne treba koristiti kod štenadi mlađe od 7 nedjelja ili lakše od 1,5 kg (lijek za pse do 4 kg), lakše od 4 kg (lijek za pse od 4 kg do 10 kg), kod pasa lakših od 10 kg (lijek za pse od 10 kg do 25 kg), odnosno kod pasa lakših od 25 kg (lijek za pse od 25 kg).
Ovaj lijek ne treba koristiti u slučaju poznate preosjetljivosti na aktivne supstance ili na bilo koju pomoćnu supstancu.
Lijek ne treba koristiti kod mačaka (videti dio 6 “Posebna upozorenja”).


6. 	Posebna upozorenja

Posebna upozorenja:

Može se dogoditi da se po neki krpelj ipak zakači ili da dođe do pojedinačnih uboda papataća ili komaraca Aedes aegypti. Iz tog razloga se ne može potpuno isključiti mogućnost prenošenja zaraznih bolesti u nepovoljnim uslovima.
S obzirom da lijek Ataxxa osigurava repelentni efekat (sprečava hranjenje) na komarce Aedes aegypti nedjelju dana nakon primjene, poželjno je da se ovaj lijek primijeni 1 nedjelju prije nego što će životinje biti izložene ovim komarcima.
Lijek zadržava efikasnost protiv buva čak i ako se pas pokvasi. Nakon potapanja psa jednom nedjeljno u vodu na jedan minut, period postojane insekticidne efikasnosti protiv buva se nije skratio.
Ipak, treba izbjegavati dugotrajno i obilno izlaganje pasa vodi. U slučaju čestog i/ili dugotrajnog izlaganja vodi, postojana efikasnost lijeka može se smanjiti. U takvim slučajevima lijek se ne smije primjenjivati više od jednom nedjeljno. Ukoliko postoji potreba za šamponiranjem psa, to treba uraditi prije primjene ili najmanje 2 nedjelje nakon primjene lijeka, da bi se održala optimalna efikasnost lijeka.
Efikasnost lijeka protiv krpelja nakon kupanja ili šamponiranja nije ispitivana.
Trenutna zaštita od ujeda papataća nije zabilježena. Pse koji su tretirani radi smanjenja rizika od infekcije sa Leishmania infantum koju prenose papataći P. perniciosus treba držati u zaštićenom okruženju tokom prva 24 sata nakon prve primjene lijeka.

Posebne mjere opreza prilikom upotrebe lijeka kod ciljnih vrsta životinja

Voditi računa da sadržaj pipete ne dođe u kontakt sa očima ili ustima tretiranih pasa.

Voditi računa da se lijek primijeni na pravilan način, kako je opisano u dijelu 8. Posebno voditi računa da tretirana životinja ili životinje koje su u kontaktu sa tretiranom životinjom ne ližu mjesto aplikacije.

Lijek se ne smije koristiti kod mačaka.

[image: ]

Ovaj lijek je izuzetno otrovan za mačke i može biti fatalan usled specifične fiziologije ove vrste koja nije u mogućnosti da metaboliše određena jedinjenja, uključujući i permetrin. Da bi se spriječila slučajna izloženost mačaka ovom lijeku, tretirane pse treba držati odvojeno od mačaka nakon tretmana, dok se mjesto primjene ne osuši. Veoma je važno obezbijediti da mačke ne ližu mjesto primjene lijeka na psima koji su tretirani ovim lijekom. Ako do ovoga dođe, odmah treba potražiti savjet veterinara.

Prije primjene lijeka kod bolesnih i slabih pasa treba potražiti savjet veterinara. 

Posebna upozorenja za lica koja primjenjuju veterinarski lijek na životinjama

Treba izbjegavati kontakt lijeka sa kožom, očima ili ustima. 
Tokom davanja lijeka ne smijete jesti, piti niti pušiti.
Nakon primjene lijeka treba dobro oprati ruke.
U slučaju da se lijek slučajno prolije po koži, izloženo mjesto treba odmah oprati sapunom i vodom.
Osobe sa osjetljivom kožom mogu biti posebno osjetljive na ovaj lijek.
Glavni simptomi koji se prije svega mogu javiti, u izuzetno rijetkim slučajevima su prolazne senzorne iritacije kože kao što su osjećaj mravinjanja, osjećaj peckanja ili utrnulost.
Ako lijek slučajno dospije u oči, treba ih temeljno isprati vodom. Ako iritacija kože ili očiju potraje, odmah potražite savjet ljekara i pokažite mu uputstvo za lijek ili pakovanje lijeka. 
Nemojte gutati lijek. Ako se lijek slučajno proguta, odmah potražite savjet ljekara i pokažite mu uputstvo za lijek ili pakovanje lijeka.
Tretirani psi se ne smiju dirati, a naročito djeca, sve dok se mjesto aplikacije ne osuši. To se može obezbijediti tretiranjem psa uveče. Psima koji su nedavno tretirani se ne smije se dozvoliti da spavaju sa vlasnikom, naročito ne sa djecom.
Da bi se spriječilo da djeca dođu u kontakt sa pipetama, treba ih čuvati u originalnom pakovanju do primjene, a iskorišćene pipete odmah ukloniti na bezbjedan način.

Ataxxa, 2000 mg + 400 mg, rastvor za lokalno nakapavanje na kožu, za pse od 25 kg
Laboratorijska ispitivanja pomoćne supstance N-metilpirolidon na kunićima i pacovima pokazala su feto-toksične efekte. Trudnice i žene koje bi mogle biti trudne ne smiju primjenjivati ovaj lijek. Pri rukovanju ovim lijekom žene u reproduktivnom dobu treba da nose zaštitnu opremu, odnosno rukavice.

Posebne mjere opreza za zaštitu životne sredine:

Ovaj lijek je toksičan za vodene organizme. Kako bi se izbjegli štetni efekti na vodene organizme, ne smije se dozvoliti pristup pasa u otvorene vode 48 sati nakon primjene lijeka.

Druga upozorenja:

Rastvarač u lijeku može obojiti određene materijale, uključujući kožu, tkaninu, plastiku i polirane površine. Treba sačekati da se mjesto aplikacije osuši prije nego što se psima dozvoli kontakt sa takvim materijalima.
 
Graviditet i laktacija:

Bezbjednost ovog veterinarskog lijeka nije utvrđena za pse u toku graviditeta, laktacije ili kod priplodnih životinja. Laboratorijska ispitivanja pomoćne supstance N-metilpirolidon na kunićima i pacovima pokazala su fetotoksične efekte. Lijek treba primijeniti tek nakon što nadležni veterinar procijeni odnos koristi i rizika.

Interakcije sa drugim ljekovima i druge vrste interakcija

Nijesu poznate.

Predoziranje 

Nijesu uočen i neželjeni klinički znaci kod zdrave štenadi i odraslih pasa, nakon primjene doze 5 puta veće od preporučene, ni kod štenadi kuja koje su liječene dozom 3 puta većom od preporučene. Prilikom predoziranja crvenilo kože, koje se ponekad pojavljuje na mjestu primjene, može postati intenzivnije.

Glavne inkompatibilnosti:
Nijesu poznate.


7.	Neželjeni događaji

Psi:

	Veoma rijetko 
(< 1 životinja / 10 000 tretiranih životinja, uključujući izolovane slučajeve):
	Reakcije na mjestu primjene (svrab, gubitak dlake, crvenilo, otok i erozije)1
Poremećaji ponašanja (razdražljivost, nemir, cviljenje ili valjanje)2
Poremećaji u digestivnom sistemu (povraćanje, dijareja, prekomjerna salivacija, smanjen apetit)2
Poremećaji nervnog sistema (npr. ataksija, tremor, letargija)2,3 


1 obično spontano nestaju
2 obično prolazni i spontano nestaju
3 kod pasa osjetljivih na permetrin 

Slučajan oralni unos lijeka može da dovede do prolaznog povraćanja i neuroloških znaka kao što su
tremor i ataksija. Liječenje treba da bude simptomatsko. Specifični antidot nije poznat.

[bookmark: _Hlk66891708]Prijava neželjenih događaja je od velikog značaja jer omogućava kontinuirano praćenje bezbjednosti veterinarskog lijeka. Ukoliko primijetite bilo koje neželjeno dejstvo, čak i ako nije navedeno u ovom uputstvu, ili ako mislite da lijek nije djelovao, obratite se prvo nadležnom veterinaru. Neželjeni događaj možete da prijavite i nosiocu dozvole za stavljanje lijeka u promet, pri čemu treba koristiti kontakt podatke na kraju ovog uputstva. Veterinarski i zdravstveni radnici mogu da prijave neželjeni događaj Institutu za ljekove i medicinska sredstva (CInMED) na odgovarajućem obrascu koji je objavljen na stranici: www.cinmed.me.


8.	Doziranje za svaku ciljnu vrstu, put i način primjene

Način primjene i doziranje:
Lek je namijenjen samo za upotrebu nakapavanjem. Nanosi se samo na neoštećenu kožu.

Najmanja preporučena doza je:
10 mg imidakloprida/kg tjelesne mase (t.m.) i 50 mg permetrina/kg t.m.

Primjena nakapavanjem na kožu u skladu sa tjelesnom masom je sljedeća:
	Psi (kg t.m.)
	Naziv veterinarskog lijeka
	Zapremina (ml)
	Imidakloprid (mg/kg t.m.)
	Permetrin (mg/kg t.m.)

	 4 kg
	Ataxxa, 200 mg + 40 mg,  rastvor za lokalno nakapavanje na kožu, za pse do 4 kg
	0,4 ml
	≥ 10
	≥ 50

	>4 kg  10 kg
	Ataxxa, 500 mg + 100 mg,  rastvor za lokalno nakapavanje na kožu, za pse od 4 kg do 10 kg
	1,0 ml
	10 - 25
	50 - 125

	>10 kg  25 kg
	Ataxxa, 1250 mg + 250 mg,  rastvor za lokalno nakapavanje na kožu, za pse od 10 kg do 25 kg
	2,5 ml
	10 - 25
	50 - 125

	>25 kg  40 kg
	Ataxxa, 2000 mg + 400 mg,  rastvor za lokalno nakapavanje na kožu, za pse od 25 kg
	4,0 ml
	10 - 16
	50 - 80



Za pse tjelesne mase > 40 kg treba koristiti odgovarajuću kombinaciju pipeta.

Da bi se obezbijedila pravilna doza, treba što tačnije odrediti tjelesnu masu.

Na mjestu primjene lijeka moguća je pojava prolaznih promjena na koži (npr. perutanje kože, bijele naslage i sljepljivanje dlake).

Način primjene:

Uzeti jednu pipetu iz pakovanja i držati uspravno. Lagano udariti uski dio pipete kako bi se osiguralo da sadržaj bude u proširenom dijelu pipete, pa odvrnuti i skinuti zatvarač. Zatvarač treba okrenuti i njegov drugi kraj postaviti na pipetu. Pritisnuti zatvarač i zavrnuti da se pipeta probuši pa ukloniti zatvarač sa pipete.
[image: ]
Za pse tjelesne mase do 10 kg:

Dok pas mirno stoji treba razgrnuti dlaku između lopatica ramena da se vidi koža. Vrh pipete postaviti na kožu i pipetu nekoliko puta snažno stisnuti da se sadržaj potpuno iscijedi direktno na kožu.

[image: ]
Za pse tjelesne mase veće od 10 kg:

Dok pas mirno stoji, cjelokupan sadržaj pipete treba ravnomjerno rasporediti na četiri mjesta na leđima, počevši od ramenog pojasa do baze repa. Na svakom mjestu razgrnuti dlaku da se vidi koža. Vrh pipete postaviti na kožu i blago istisnuti dio sadržaja na kožu. Ne nanositi preveliku količinu rastvora na jedno mjesto da se rastvor ne bi razlivao po psu.

[image: ]


9. 	Savjet za pravilnu upotrebu lijeka

Da bi se smanjila ponovna infestacija zbog pojave novih buva, savjetuje se da se tretiraju svi psi u domaćinstvu. Druge životinje koje žive u istom domaćinstvu bi trebalo takođe tretirati odgovarajućim lijekom. Kao dodatna pomoć u zaštiti, preporučuje se odgovarajući dodatni tretman okoline protiv odraslih buva i njihovih razvojnih stadijuma.

U zavisnosti od vjerovatnoće pojave ektoparazita, može biti potrebna ponovna primjena lijeka. Razmak između dva tretmana bi trebalo da bude 4 nedjelje. Lijek ostaje efikasan ako se životinja pokvasi. Međutim, u slučaju čestogi/ili dugotrajnog izlaganja vodi, postojana efikasnost može biti smanjena. U ovim slučajevima ne treba ponovo tretirati životinje češće od jednom nedeljno.

Da bi psi bili zaštićeni, lijek treba primjenjivati redovno tokom cijele sezone papataća.


10.	Karenca

Nije primjenjivo.


11.	Posebni uslovi čuvanja 

Čuvati van vidokruga i domašaja djece.

Lijek čuvati u originalnom pakovanju radi zaštite od svjetlosti i vlage.

Nemojte koristiti ovaj lijek nekon isteka roka upotrebe naznačenog na etiketi i kutiji nakon oznake „Važi do.‟. Rok upotrebe odnosi se na posljednji dan navedenog mjeseca.

	
12.	Posebne mjere predostrožnosti kod odlaganja 

Ljekovi za veterinarsku upotrebu se ne smiju odlagati u otpadne vode ili kućni otpad.

Lijek ne smije dospjeti u vodene tokove jer permetrin/imidakloprid može biti opasan za ribe i druge vodene organizme.

Neiskorišćeni lijek ili ostatak lijeka uništava se u skladu sa važećim propisima.

Pitajte veterinara kako odlagati ljekove za veterinarsku upotrebu koji vam više nisu potrebni.


13.	Klasifikacija veterinarskog lijeka 

Lijek se može izdavati bez veterinarskog recepta.


14.	Broj dozvole za stavljanje lijeka u promet i veličina pakovanja

Ataxxa, 200 mg + 40 mg, rastvor za lokalno nakapavanje na kožu, za pse do 4 kg, pipeta, 1x0.4ml:                        2040/24/80 - 6047
Ataxxa, 500 mg + 100 mg, rastvor za lokalno nakapavanje na kožu, za pse od 4 kg do 10 kg, pipeta, 1x1ml: 2040/24/81 - 6048
Ataxxa, 1250 mg + 250 mg, rastvor za lokalno nakapavanje na kožu, za pse od 10 kg do 25 kg, pipeta, 1x2.5ml: 2040/24/82 – 6049
Ataxxa, 2000 mg + 400 mg, rastvor za lokalno nakapavanje na kožu, za pse od 25 kg, pipeta, 1x4ml:                  2040/24/83 - 6050
[bookmark: _GoBack]
Polipropilenska pipeta bijele boje, zatvorena polietilenskim ili polioksimetilenskim čepom. Svaka pipeta je upakovana u troslojnu kesicu od polietilen tereftalata/aluminijuma/polietilena male gustine.

Pipeta zapremine 1 ml sadrži 0,4 ml rastvora.
Pipeta zapremine 3 ml sadrži 1,0 ml rastvora.
Pipeta zapremine 6 ml sadrži 2,5 ml ili 4,0 ml rastvora.

Veličina pakovanja:
Kutija sadrži 1 pipetu.


15.     Datum poslednje revizije uputstva za lijek 

09.12.2024. godine


16.     Kontakt podaci	

Nosilac dozvole za stavljanje lijeka u promet
D.S.D. „KRKA d.d. Novo mesto“ Slovenija - predstavništvo Podgorica,
Svetlane Kane Radević br. 3, 81000 Podgorica, Crna Gora

Proizvođač odgovoran za puštanje serije lijeka u promet:
KRKA d.d., Novo mesto, Šmarješka cesta 6, 8501 Novo mesto, Slovenija
TAD Pharma GmbH, Heinz-Lohmann-Strasse 5, 27472 Cuxhaven, Njemačka

Kontakt podaci za prijavu sumnje na neželjeno dejstvo lijeka:
D.S.D. „KRKA d.d. Novo mesto“ Slovenija - predstavništvo Podgorica,
Svetlane Kane Radević br. 3, 81000 Podgorica, Crna Gora
Tel: +382 20 671 309
E-mail: info.me@krka.biz

Za sve informacije o ovom lijeku možete se obratiti nosiocu dozvole za stavljanje lijeka u promet.

17. 	Ostale informacije 

